open-index/open-wikipedia-markdown huggingface dataset:
Plauskiniai

**Plauskinių** – kaimas Rietavo savivaldybėje, 6 km nutolęs nuo Medingėnų, 7 km į pietvakarius nuo Žarėnų, 5 km į šiaurę nuo Tverų.

## Istorija

Istoriniuose šaltiniuose kaimas minimas nuo 1638 m. Nuo 1936 m. Plauskiniuose veikė pradinė mokykla. Uždaryta apie 1970 metus.

1945 m. liepos 25 d. Plauskinių kaime raudonarmiečių pasieniečiai žiauriausiu būdu išžudė kaimo gyventojus. Pas ūkininką J. Rekašių (g. 1909 m.) tą dieną buvo nužudyti talkininkai – kaimo ūkininkai: Stasys Varpiotas (g. 1928 m.), Stasys Pamedintis (g. 1922 m.), Liudas Pliuškys (g. 1920 m.) Simonas Jurkus (g. 1901 m.), Kazimieras Kalnikas (g. 1897 m.), Mykolas Navardauskas (g. 1898 m.) ir Pranciškus Paulikas (g. 1891 m.). Šis faktas tik po 43 metų tapo žinomas mūsų visuomenei. 1989 metų liepos 22 dieną J. Rekašiaus sodyboje buvo pastatytas paminklinis akmuo Plauskinių kankiniams atminti.

1923 m. kaime buvo 14 sodybų.

## Gyventojai

## Šaltiniai
Samtis

**Samtis** – virtuvės įrankis, naudojamas semti sriubai ar kitiems skystiems maisto produktams.

Paprastai, kaip ir kiti virtuvės įrankiai, gaminami iš plieno lydinių; gali būti pagaminti iš aliuminio, sidabro, plastiko (pvz., melamino plastiko), medienos ir kt.
Karininkas

**Karininkas** – ginkluotųjų pajėgų, vidaus tarnybos sistemos (policijos, milicijos, priešgaisrinės, pasienio apsaugos) vadas (viršininkas), turintis karinį ar specialųjį karinį išsilavinimą ir karininko ar specialųjį laipsnį. Beveik visose kariuomenėse pirmuoju karininko laipsniu laikomas jaunesniojo leitenanto laipsnis. Karininkai skirstomi į tris lygius: jaunesniuosius (nuo jaunesniojo leitenanto iki kapitono), vyresniuosius (nuo majoro iki pulkininko) ir aukštesniuosius (generolai, maršalai ar feldmaršalai).

## Šaltiniai
Šiuraičiai (Rietavas)

**Šiuraičiai** – kaimas Rietavo savivaldybėje, 7 km į pietryčius nuo Tverų, abipus kelio . Šiauriniu pakraščiu teka Gelžupis (Laukės intakas). Seniūnaitijos centras. Stūkso Šiuraičių piliakalnis ir Šiuraičių II piliakalnis. Abu piliakalniai paskelbti valstybinės reikšmės archeologijos paminklais.

## Istorija

1970 m. kaime buvo atidaryta Šiuraičių pradinė mokykla.

## Gyventojai

1923 m. kaime buvo 7 sodybos, jose gyveno 50 žmonių.

## Šaltiniai
Spirit

**MER-A** (Mars Exploration Rover - A), arba **Spirit** – NASA marsaeigis. Spirit Marse nusileido 2004 sausio 4, tai yra, 3 savaitėm anksčiau nei jo „dvynys“ Opportunity. 2009 m. gegužės 1 dieną jis įstrigo puriame dirvožemyje. Paskutinis signalas iš šio marsaeigio gautas 2010 m. kovo 22 d.

Spirit veikė 24 kartus ilgiau, nei NASA mokslininkai tikėjosi, tai leido mokslininkams atlikti išsamesnius tyrimus.

## Konstrukcija
* Aukštis: 1,5 m
* Plotis: 2,3 m
* Ilgis: 1,6 m
* Masė: 174 kg.

## Įrangos gedimai
Spirit, pagal NASA mokslininkų apskaičiavimus, turėjo veikti 90 dienų. Iš tikrųjų jis veikė 2210 dienų, iš jų 1892 buvo mobilus. Tačiau neapsieita be problemų: 415 dieną Spirit saulės baterijos gavo tik 40 % reikiamos energijos, bet smarkus vėjas nupūtė dulkes ir saulės baterijos vėl veikė beveik visu pajėgumu (93 %). 779 dieną, Spirit Marso paviršiumi pravažiavus 7,2 km, pirmasis priekinis ratas nustojo veikti. Inžinieriai Spirit „liepė“ važiuoti atbulomis, velkant ratą, laimei, jis vėliau susitvarkė. 2009 gegužės 1 d. marsaeigis įklimpo į purų dirvožemį. Per visą misiją Spirit nukeliavo apie 7,6 kilometro.
Žeberiai (Rietavas)

**Žeberiai** – kaimas Rietavo savivaldybėje, nutolęs 7 km į pietus nuo Tverų, link kelio į Žemaičių plentą (). Šiaurėje ribojasi su Skaborais, pietuose – su Pajomančiu, iš vakarų šliejasi Taukolydžių miškas.

## Gyventojai

1923 m. kaime buvo 12 sodybų, jose gyveno 83 gyventojai.

;Žymūs žmonės
* Iš šio kaimo yra kilę du įžymūs mokslininkai: Pranas Lesauskis ir Liudvikas Stupelis.

## Šaltiniai
Darius Bredelis

**Darius Bredelis** (1969 m. liepos 17 d. Tauragėje – 2025 m. rugsėjo 25 d.) – Lietuvos ir Tauragės rajono savivaldybės politinis bei visuomenės veikėjas.

## Biografija
1976 m. pradėjo lankyti Žalgirių vidurinę mokyklą, 1979 m. perėjo į Jovarų vidurinę mokyklą, kur baigė 8 klases, 1984–1988 m. mokėsi Tauragės politechnikume, jį baigė su pagyrimu ir įgijo techniko mechaniko specialybę. 1988–1997 m. studijavo Kauno technologijos universitete ir įgijo inžinieriaus mechaniko specialybę. 1999–2001 m. studijavo Klaipėdos universitete ir įgijo pedagogo kvalifikaciją. 2000–2002 m. Klaipėdos universitete įgijo informatikos mokytojo bendrojo lavinimo mokyklose kvalifikaciją. 2005 m. Kauno technologijos universitete baigė viešojo administravimo magistrantūrą.

1995–1997 m. Tauragės rajono savivaldybės mero pavaduotojas. 1997–1998 m. Tauragės apskrities viršininko administracijos vyriausias specialistas. 1998–2001 m. Tauragės apskrities regioninio kompiuterių mokymo centro direktorius, nuo 2001 m. Tauragės profesinio rengimo centro profesinio rengimo skyriaus vedėjas.

1995–2015 m. Tauragės rajono savivaldybės tarybos narys. 2003–2007 m. švietimo komiteto, 2007–2011 m. finansų komiteto pirmininkas.

Nuo 1993 m. Tėvynės sąjungos Tauragės rajono skyriaus narys, Jaunųjų konservatorių lygos narys, Tauragės skyriaus pirmininkas.

1994–2000 m. Lietuvos šaulių sąjungos narys. 1996–2002 m. Lietuvos suaugusiųjų švietimo asociacijos narys. Bendruomenės „Tauragės Jovarai“ pirmininko pavaduotojas.

Sutuoktinė Jūratė. Dukra Evelina.

## Šaltiniai
Sigitas Kancevyčius

**Sigitas Kancevyčius** (g. 1965 m. balandžio 6 d. Mociškiuose, Šilutės rajonas) – fotografas, Lietuvos ir Tauragės krašto visuomenės veikėjas.

## Biografija
Baigė Pagėgių krašto Mociškių pradinę mokyklą. Tėvams persikėlus gyventi į Tauragės rajoną 1983 m. baigė Gaurės vidurinę mokyklą. 1987 m. baigė Vilniaus valstybinės konservatorijos Klaipėdos fakultetą, įgijo masinių renginių režisieriaus specialybę, papildomai studijavo fotografiją ir įgijo spaudos fotografo specializaciją. 2012 metais Klaipėdos universitete apgynė Menotyros magistro diplomą.

1987 m. Tauragės kultūros namų masinių renginių režisierius, 1989 m. Gaurės kultūros namų direktorius. 1991 m. sugrįžo į Tauragę, dirbo fotografu bei pedagoginį ir žurnalistinį darbą, buvo įkūręs privačią įmonę ir fotografavo vestuves, kitas šeimos šventes, įvairius renginius. 1997 m. su grupe draugų įkūrė uždarąją akcinę bendrovę ir laikraštį „Tauragės kurjeris", 2000–2003 m. Tauragės rajono savivaldybės mero pavaduotojas, 2007-2010 m. mero patarėjas, nuo 2009 m. gruodžio 22 d. Tauragės rajono savivaldybės Birutės Baltrušaitytės viešosios bibliotekos direktorius bei 2020-2022 metais ėjo Pagėgių kultūros centro direktoriaus pareigas.

1997 m. įkūrė Lietuvos liberalų sąjungos Tauragės skyrių, nuo 2002 m. Liberalų demokratų partijos, partijos Tvarka ir teisingumas (liberalai demokratai) Tauragės skyriaus pirmininkas.

1997–2000 m., 2000–2003 m., 2003–2007 m., 2007 m. 2007-2010 m. ir 2011 m. (atsisakė mandato) Tauragės rajono savivaldybės tarybos narys. 

Skaudvilės ir Baltrušaičių bendruomenių, Norkaičių mėgėjų teatrų įkūrėjas, režisierius ir vadovas. Vienas iš  laikraščio "Tauragės kurjeris" (įkurtas 1997 m.) įkūrėjų ir pirmasis šio leidinio redaktorius bei vienas iš "Tauragės radijo" ( įkurta 2011 m.) įkūrėjų, radijo laidos "Ko tik nebūna" vedėjas. Režisuoja spektaklius, rašo pjeses, eilėraščius, skelbia straipsnius. 

Buvo Tauragės apskrities imtynių federacijos, imtynių klubo „Tauras“ viceprezidentas, 10 metų, nuo 2012 iki 2022 metų Baltrušaičiuose organizavo renginį "Rugpjūčio lyriką".

Sutuoktinė Rasa, vaikai Paulius, Ieva.

## Kūryba

Surengė per 54 personalines fotografijos parodas ne tik Lietuvoje, bet ir Lenkijoje, Latvijoje, Estijoje, Ukrainoje, Gruzijoje ir Rusijoje.

Buvo Tauragės literatūrinio klubų „Vakarutė“ narys. Yra Tauragės rajono literatų klubo "Žingsniai" narys, 2005 m. Lietuvos fotomenininkų sąjungos narys, turi Meno kūrėjo statusą.

## Bibliografija
* Įkvėpimo šaltinis – Tauragė, fotografijų albumas, 2000 m.
* 40 tauragiškių portretų - fotoalbumas, 2007 m.
* Sekmadienis -eilėraščių knyga, 2009 m.
* Bendruomenė ir teatras - menotyra, 2017 m.

## Nuorodos
* Laiptų galerija 
* Fotojūra

## Šaltiniai
IPod

**„iPod“** – nešiojamasis grotuvas, kurį sukūrė „Apple“ bendrovė. Pirmieji iPod prekyboje pasirodė 2001 m. spalio mėnesį. Nuo 2017 m. gaminami tik „iPod Touch“ grotuvai, „primenantys“ „iPhone“, tik neturintys dalies išmaniojo telefono funkcijų.

## Formatai
iPod gali groti muziką įrašytą MP3, AAC/M4A, Apsaugotą AAC, AIFF, WAV, Audible audiobook, ir Apple Lossless formatais. Rodyti JPEG, BMP, GIF, TIFF ir PNG formatų nuotraukas. Penktos kartos iPod gali rodyti filmus MPEG-4 (H.264/MPEG-4 AVC) ir QuickTime formatais. Priešingai nei daugelis kitų grotuvų, Apple nepalaiko Microsoft WMA audio formato, bet formatą galima konvertuoti ir pritaikyti Windows iTunes versijai. Grotuvas taip pat negroja MIDI failų, tačiau failus galima konvertuoti iTunes programoje. iPod neskaito ir Ogg Vorbis ir FLAC formatų.

## Šaltiniai

## Nuorodos
* Oficiali svetainė
Žilučiai

**Žilučiai** – buvęs kaimas Tauragės rajono savivaldybėje, dabar šiaurinė Kamščių kaimo dalis, 5 km į vakarus nuo Lauksargių. Kaime išlikusios neveikiančios dvejos kapinės, apaugusios medžiais, jose yra antkapinių paminklų. Kaimą mena Žilučių gatvė.

## Istorija

Minimi nuo 1736 m. Šereitlaukio valsčiuje. 2011 m. rugpjūčio 24 d. panaikinti, prijungiant prie Kamščių kaimo.

## Gyventojai

## Šaltiniai

## Nuorodos
* 
*
Steponiškiai (Tauragė)

**Steponiškiai** – kaimas Tauragės rajono savivaldybėje, 10 km į vakarus nuo Lauksargių. Kaime yra dvejos neveikiančios kapinės.

## Istorija

1893 m. prie Steponiškių prijungtas Laugalių kaimas.

## Gyventojai

## Šaltiniai
Liepos 9-osios aveniu

**Liepos 9-osios aveniu** () – viena pagrindinių Argentinos sostinės Buenos Airių gatvių. Pavadinta šalies nepriklausomybės dienai atminti. Driekiasi nuo Retiro kvartalo šiaurėje iki Konstitucijos stoties pietuose. Aveniu sudaro 14 eismo juostų (po septynias abejose pusėse). Liepos 9-osios aveniu įsikūrusi Prancūzijos ambasada, Kolono teatras, Buenos Airių obeliskas, Don Kichoto paminklas, Konstitucijos geležinkelio stotis. Avenius statyba pradėta 1937 m., galutinai baigta 1960 m.

Dėl savo neįprasto platumo Liepos 9-osios aveniu pėstiesiems pereiti prireikia keleto minučių. Nors įrengta daug šviesoforų, bet einant normaliu žingsiu prireikia bet 3 žalių šviesų.
Vienragiai

**Vienragiai** – kaimas Rietavo savivaldybėje, 9 km nuo Tverų, 9 km į šiaurės vakarus nuo Laukuvos, į šiaurės rytus nuo Žemaičių plento, prie kelio . Kaime esantys pilkapiai yra apie 2 km nuo Žemaičių plento ir Tverų vieškelio kryžkelės. Tai pereinamojo iš ankstyvojo geležies amžiaus į vėlyvesnį amžių tipo pilkapiai. Mirusieji laidoti supiltame kauburyje – pilkapyje, kurio skersmuo siekė net 12 m, o aukštis – apie 1 m. Viename pilkapyje buvo net iki 4 degintinių ar griautinų kapų. Anksčiau kaime būta apie 10 pilkapių, kurių akmenų vainikai apie 1936 m. nuardyti. Vėliau dalis sampilų suardyta, statant sodybas, kasant bulviarūsius. Pilkapiai paskelbti valstybinės reikšmės archeologijos paminklu.

## Gyventojai

1923 m. kaime buvo 11 sodybų, jose gyveno 66 žmonės.

### Žymūs žmonės
* Iš šio kaimo kilęs Pranas Stirbukas (1833–1903), liaudies skulptorius. Palaikė ryšius su knygnešiais. Apie 1863 pradėjo drožinėti medžio skulptūrėles, kurios dar po II pasaulinio karo buvo paplitusios Tverų, Šilalės apylinkėse. P. Stirbuko sukurtų skulptūrėlių yra Šiaulių „Aušros" muziejuje, Šilalės bažnyčioje.

## Šaltiniai
Raimondas Matemaitis

**Raimondas Matemaitis** (g. 1965 m. rugsėjo 7 d. Trumpiškiuose, Tauragės rajonas) – Lietuvos ir Tauragės rajono politinis bei visuomenės veikėjas.

## Biografija
1984 m. baigė Tauragės raj. Žygaičių vidurinę mokyklą, 1984–1986 m. tarnavo TSRS kariuomenėje, 1991 m. baigė Lietuvos žemės ūkio akademiją, miškų ūkio inžinierius, 1998 m. Vilniaus universitete baigė profesines studijas ir įgijo socialinio darbuotojo kvalifikaciją.

1991 m. Tauragės miškų urėdijos Žygaičių girininkijos girininko pavaduotojas. 1995 m. Tauragės rajono savivaldybės Globos ir rūpybos skyriaus vedėjas. 2002–2007 m. vadybininkas, individualios įmonės direktorius. 

2007–2008 m. Tauragės rajono savivaldybės mero pavaduotojas. 2008–2010 m. Tauragės apskrities viršininko pavaduotojas.

Pripažintas nukentėjusiu dėl 2008 m. birželį vykusio konflikto su nusikalstamo pasaulio autoritetu A. Pukeliu–Šviniumi, kuomet šis supyko, kad prieš jį žvyrkeliu važiuojantis tuometis vicemeras sukėlė „dulkių debesį“. Švinius prieš R. Matemaitį naudojo fizinę jėgą, grasino susidorojimu, apspjovė automobilio langą, reikalavo nuplauti jo „Mercedes Benz“. Už šį ir kitus nusižengimus Aukščiausias Teismas Pukeliui skyrė 19 400 litų baudą.

2010–2014 m. Tauragės miškų urėdijos vyr. inžinierius. 2014–2017 m. bendrovės „Lindstrom“ Klaipėdos padalinio vadovas, 2017–2018 m. – šios įmonės vadovas Baltarusijoje. Nuo 2019 m. Valstybinės miškų urėdijos Tauragės regioninio padalinio vadovas.

1995 m., 2003–2008 m., 2011–2015 m. ir nuo 2019 m. Tauragės rajono savivaldybės tarybos narys.

Tėvynės sąjungos Tauragės rajono skyriaus narys.

Sutuoktinė Rita, vaikai Julija, Paulius, Liucija, Patricija.

## Šaltiniai
Žiburiai

**Žiburiai** – kaimas Tauragės rajono savivaldybėje, 2 km iki Gaurės. 

## Istorija

Kaimas įsikūrė 1918–1919 m. išparceliavus Naudvario dvarą, priklausiusį Šilkovui. Dvaro pastatai neišliko. Dvare buvo plytinė, gaminusi plytas su užrašu *Anelin*, malūnas. Taip pat dvare buvo įsikūrusi, o 1935 m. pastatyta tipinė pradžios mokykla.

## Gyventojai

## Šaltiniai

* Tauragės enciklopedija, 3-ias sąsiuvinis, 1992 m.
Buenos Airių obeliskas

**Buenos Airių obeliskas** () – modernus monumentas, pastatytas Argentinos sostinės Buenos Airių centre. Paminklas pastatytas 1936 m. gegužę, minint miesto įkurimo 400 metų jubiliejų. Išsidėstęs Respublikos aikštėje (*Plaza de la República*), Korienteso ir Birželio 9-osios aveniu sankryžoje. Monumentas žymį vietą, kur buvo iškelta pirmoji Argentinos vėliava Buenos Airėse. Aukštis 67 m, plotas 49 m². Sukūrė architektas Alberto Prebisch. Svarbus turistinis ir kultūrinis miesto objektas.
La Bomboneros stadionas

**La Bombonera** (oficialiai ***Alberto Armando stadionas***, ) – futbolo stadionas Argentinos sostinėje Buenos Airėse, La Bokos kvartale. Stadione namų varžybas žaidžia „Boca Juniors“ klubas. Talpa 57 200 vietų. Pasižymi savotiška forma, kadangi viena tribūna daug siauresnė nei kitos. Tai ikoninis La Bokos kvartalo objektas, nudažytas jam būdingomis ryškiomis spalvomis.

Oficialus stadiono pavadinimas suteiktas klubo savininko Alberto Armando garbei, o pavadinimas *La Bombonera* suteiktas pagal išvaizdą – šis žodis ispaniškai reiškia šokoladinių saldainių dėžutę.

## Istorija

1931 m. „Boca Juniors“ klubas išpirko žemės sklypą stadionui. 1938 m. pradėta statyba, simbolinį akmenį padėjo pats šalies prezidentas Agustinas Pedras Chustas. Inauguruotas 1940 m. birželio 2 d. varžybomis tarp „Boca Juniors“ ir „Newell's Old Boys“ klubų.

1996 m. atliktos kapitalinės stadiono pertvarkos.


Foto palco bombonera.JPG
Bombonierka.JPG
Buffarini2.jpg
Estadio_de_boca_por_dentro_-_panoramio.jpg


## Šaltiniai
Šiauriškiai

**Šiauriškiai** – kaimas Tauragės rajono savivaldybėje, 1 km į šiaurės rytus nuo Kunigiškių.

## Gyventojai

## Šaltiniai
Diego Armando Maradonos stadionas (Buenos Airės)

**Diego Armando Maradonos stadionas** () – futbolo stadionas Argentinos sostinėje Buenos Airėse, La Paternalio kvartale. Jame namų rungtynes žaidžia Argentinos Juniors futbolo klubas. 24,8 tūkst. vietų. Stadionas pavadintas legendinio Argentinos rinktinės ir Argentinos Juniors klubo žaidėjo Diego Maradonos garbei.

## Istorija

Stadionas atidarytas 1940 m. balandžio 27 d. buvusio *Estadio Argentinos Juniors* stadiono vietoje. 2004 m. stadionas pavadintas D. Maradonos (1960–2020) garbei, kuris savo profesionalo karjerą pradėjo 1976 m. „Argentinos Juniors“ klube.

## Šaltiniai
Scissor Sisters

**„The Scissor Sisters“** – amerikiečių alternatyvioji grupė, susikūrusi Niujorke 2001 metais. Atliekamos muzikos stilius varijuoja tarp disco, glam, pop, roko, taip pat yra Niujorko gėjų klubo scenai būdingų motyvų.

Grupės pavadinimas atsirado nuo sekso pozos tarp dviejų moterų pavadinimo (tribadizmas).

Grupė netikėtai išpopuliarėjo ne tik JAV, bet ir Kanadoje, Europoje, Australijoje, ypač Jungtinėje Karalystėje. Ten 2004 m. jų debiutinis albumas tapo geriausiai parduodamu šalyje, o singlas „I Don`t Feel Like Dancing“ tapo ketvirtu geriausiai parduodamu singlu 2006 m. ir išliko topuose net 27 savaites.

## Istorija

### Ankstyvoji karjera (2001–2003)
Grupė susikūrė 2000 m., kai Shears`as, viešėdamas pas draugą Kentukyje, susipažino su Babydaddy. Jie pradėjo kurti muziką ir galiausiai nusprendė, kad jiems nekaip sekasi. Persikėlus į Niujorką, per Helovyną kabarete duetas susipažino su Ana Matronic (ji buvo persirengusi Andy Warhol fabriko broku, Shears`as buvo persirengęs „nelegaliu abortu“).

Grupė netrukus pradėjo koncertuoti ir susipažino su Del Marquis tuo metu, kai Jake Shears vis dar šoko striptizą klube „IC-Guyz“. Kai grupė tapo kvartetu, įrašė nepriklausomą „A Touch of Class“, taip pat ir singlą „Electrobix“, kuriame (kitoje disko pusėje) buvo galima rasti disco/glam koverį iš „Pink Floyd“ klasikos, „Comfortably Numb“.

Paddy Boom atėjo į grupę, kai „The Scissor Sisters“ ėmė ieškoti būgnininko ir, nors pirmajame albume būgnų partijos atliekamos mašinos, o ne būgnininko, dabar jis atlieka būgnų partijas.

## Grupės nariai
* Jake Shears (tikr. vard. Jason Sellards) – vokalas;
* Babydaddy (tikr. vard. Scott Hoffman) – bosinė gitara, klavišiniai, vokalas, gitara;
* Ana Matronic (tikr. vard. Ana Lynch) – vokalas, mušamieji;
* Del Marquis (tikr. vard. Derek Gruen) – gitara;
* Paddy Boom (tikr. vard. Patrick Seacor) – mušamieji, elektroniniai mušamieji.

## Diskografija

### Albumai ir vieta pagal pardavimus šalyse

### Singlai ir vieta pagal pardavimus šalyse

### DVD diskai
* *We Are Scissor Sisters… And So Are You* (2004);
* *Hurrah! A Year of Ta-Dah* (2007).

## Nuorodos

* Oficiali grupės svetainė (anglų k.)
*
Phoenix (Marso zondas)

**Phoenix** – bepilotis erdvėlaivis į Marsą, pagrindinė užduotis – primityvių gyvybės formų ir vandens pėdsakų paieška Marse. *Phoenix* sėkmingai startavo 2007 m. rugpjūčio 4, o Marso paviršių, po 7 min. trukusio rizikingo stabdymo atmosferoje, šis erdvėlaivis pasiekė 2008 m. gegužės 25 d. Prie šio projekto prisidėjo universitetai iš JAV, Kanados, Šveicarijos, Danijos ir Vokietijos, taip pat Kanados kosmoso agentūra. 
 
*Phoenix* nusileido Marso šiauriniame poliuje, kuriame yra daug sušalusio vandens. *Phoenix* instrumentai patvirtino, kad Marse yra sušalusio vandens. Pirmaisiais matavimais grunto paviršiaus sluoksnyje aptikta vandenyje tirpių druskų (dirvožemio pH tarp 8 ir 9), taip pat ir nuodingų perchloratų junginių. 

## Šaltiniai
Zaltriškiai

**Zaltriškiai** – kaimas Tauragės rajono savivaldybėje, 3 km į pietryčius nuo Baltrušaičių, prie kelio . Per kaimą teka Malūngrabio upelis, yra pelkė, vadinama Šioriškiais, nedidelė kalvelė, vadinama Panaskabris, senos kaimo kapinės, vadinamos Kapeliškiais.

## Istorija

Iki 1940 m. veikė pradinė mokykla. Spaudos draudimo metais veikė knygnešiai A. Bružas, M. Survila.

## Gyventojai

## Šaltiniai
Traklaukas

**Traklaukas** – kaimas Tauragės rajono savivaldybėje, 6 km į šiaurės rytus nuo Gaurės. Šalia prateka Šešuvis. Kaime yra šio amžiaus pradžioje statytas koplytstulpis, būdingas Žemaitijos kraštui. Ant Šešuvies kranto yra išlikę trys gelžbetoniniai gynybiniai dotai, 1940 m. statyti tarybinių karių.

Rašytiniuose šaltiniuose kaimas minimas 1561 m.: „…per kaimą teka Šešuvis, jos pakraštyje yra Šlapikių pelkė.“

## Gyventojai

### Žymūs žmonės
* Traklauke 1936 m. spalio 15 d. gimė agronomas selekcininkas, biomedicinos mokslų daktaras Juozapas Mockaitis.

## Šaltiniai
Monumentalio stadionas

**Monumentalio stadionas** ( arba *Estadio Monumental Antonio Vespucio Liberti, El Monumental*) – futbolo stadionas Argentinos sostinėje Buenos Airėse, Belgrano kvartale. Jame namų rungtynes žaidžia River Plate futbolo klubas, dažniausiai ir Argentinos nacionalinė futbolo rinktinė. Pavadintas buvusio „River Plate“ klubo prezidento Antonio Vespucio Liberti (1900–1978) garbei. Talpa 66 266 vietų. Yra įrengta visa reikalinga papildoma infrastruktūra, gyvenamieji kambariai, teniso kortai, kino teatras, muziejus.

Šiame stadione dažniausiai namų varžybas žaidia ir Argentinos nacionalinė regbio rinktinė, dažnai vyksta dideli muzikos žvaigždių koncertai. Čia koncertavo The Ramones, The Rolling Stones, Madonna, David Bowie, Paul McCartney, Roger Waters, U2, Guns N' Roses, Michael Jackson, Rod Stewart, Red Hot Chili Peppers, Aerosmith, Metallica, AC/DC, Black Sabbath.

## Istorija

Stadionas statytas 1936–1938 m. Inauguruotas 1938 m. gegužės 26 d. rungtynėmis tarp River Plate ir Urugvajaus Peñarol klubų, kurias 3–1 laimėjo šeimininkai. Stadionas keletą kartų renovuotas, ypač prieš 1978 m. pasaulio čempionatą. Čia vyko keletas šio čempionato rungtynių, tarp jų ir čempionato finalas tarp Argentinos ir Nyderlandų rinktinių.

Čia vyko ir 1946, 1959, 1987 ir 2011 m. *[[Copa America]]* finalai.

## Galerija

Estadio Monumental 1970s.jpg
Estadio Monumental Mundial 78.jpg
RiverPlateStadium.jpg
Estadio Monumental.jpg


## Šaltiniai
Almantas Petkus

**Almantas Petkus** (g. 1976 m. birželio 5 d. Telšiuose) – Lietuvos, Telšių rajono savivaldybės ir Vilniaus miesto savivaldybės politinis bei visuomenės veikėjas.

## Biografija
1994 m. baigė Telšių Kranto vidurinę mokyklą. 2005 m. baigė Vilniaus Gedimino technikos universitetą, transporto inžinerinės ekonomikos ir vadybos specialybę.

1995–1996 m. UAB „Vėtrūna“ vairuotojas. 1996–1999 m. – mechanikas, 2000 m. individualios A. Petkaus įmonės savininkas. 2002–2004 m. UAB „Transefektas“ direktorius. 2004–2007 m. ėjo AB „Elektros viešbutis“ valdybos pirmininko pareigas.

2003–2008 m. Telšių rajono savivaldybės tarybos narys. 2011 m. Vilniaus miesto savivaldybės tarybos narys, mandato atsisakė. 2007–2008 m. Telšių rajono savivaldybės meras. 2008–2012 m. Seimo narys. 2012–2016 m. aplinkos viceministras.

2017–2018 m. Seimo nario Rimo Andrikio, o nuo 2018 m. – Seimo narės Onos Valiukevičiūtės padėjėjas, tuo pačiu metu – ir Remigijaus Žemaitaičio padėjėjas.

2002 m. Liberalų demokratų partijos, 2006 m. partijos Tvarka ir teisingumas (liberalai demokratai) narys, nuo 2016 m. partijos atsakingasis sekretorius.

## Šaltiniai
Karveliškis (Molėtai)

**Karveliškis** – kaimas Molėtų rajono savivaldybės šiaurinėje dalyje, prie Karveliškio miško. Prie kelio į Pelenius yra išlikęs Karveliškio dvaro gyvenamasis namas (medinis), dvaravietė apsodinta medžiais. Vietos gyventojai yra pasakoję, kad apie 1918 m. dvare veikusi lenkiška mokykla, kurioje mokiusi mokytoja iš Vilniaus. Dvare buvęs pianinas.

## Istorija

Pirmąkart vietovė minima 1731 metų Kuktiškių dvaro inventoriuje. XIX a. atsiradęs palivarkas.

## Gyventojai

## Šaltiniai
Donatas Kaubrys

**Donatas Kaubrys** (g. 1949 m. spalio 21 d. Notėnuose, Kretingos apskritis) – Lietuvos ir Telšių rajono savivaldybės politinis bei visuomenės veikėjas.

## Biografija
1972 m. baigė Kauno politechnikos instituto Statybos fakultetą ir įgijo pramoninės civilinės statybos inžinieriaus specialybę.

1972–1973 m. Telšių KMK darbų vykdytojas, 1973–1974 m. Telšių SKMK gamybos ir planavimo skyriaus viršininkas, 1974–1976 m. vyriausias inžinierius, 1976–1977 m. viršininkas. 1977–1979 m. dirbo Telšių teritorinio statybos tresto vyriausias inžinierius, 1979–1990 m. tresto valdytojas. 1990–1992 m. Telšių gamybinės komercinės įmonės direktorius, 1992–1996 m. AB „Notija“ direktorius, 1996–2000 m. UAB „Dovirma“ direktorius, 2000–2001 m. AB „Klaipėdos nafta“ generalinis direktorius, nuo 2002 m. UAB „Dovirma“ generalinis direktorius. 2003–2007 m. ir 2007–2011 m. Telšių rajono savivaldybės mero pavaduotojas visuomeniniais pagrindais.

2002 m. Liberalų demokratų partijos, 2006 m. partijos Tvarka ir teisingumas (liberalai demokratai) narys, Telšių skyriaus pirmininkas.

2003–2007 m., 2007–2011 m. ir nuo 2011 m. Telšių rajono savivaldybės tarybos narys. Europos Sąjungos Regionų komiteto pakaitinis narys nuo Telšių apskrities, Telšių regiono plėtros tarybos narys.

Sutuoktinė Virginija, vaikai Irmantas Kaubrys, Daiva Živatkauskienė.

## Šaltiniai
Pakaba

**Pakaba** – vienas iš namų apyvokos daiktų, naudojamas pakabinti drabužiams spintose arba rūbinėse. Pakabos gaminamos pagal žmogaus pečių formą, ant jų dažniausiai kabinami viršutiniai rūbai – paltai ir švarkai, taip pat megztiniai, marškiniai, suknelės. Dažnai turi ir horizontalų skersinį, kuris naudojamas kelnėms pakabinti. Kai kurios pakabos daromos išskirtinai kelnėms kabinti. Naudojant kablį pakabos viršuje ji kabinama ant skersinio drabužių spintoje arba kabykloje. Taip sutaupoma vietos bei galima greitai peržiūrėti praverčiant ant pakabų sukabintus drabužius.

## Istorija
Anot kai kurių mokslininkų, medinių drabužių pakabų išradėju laikomas Thomas Jefferson (1743–1826), tačiau tai nėra įrodyta. Tikra yra tai, kad dar XVIII a. drabužiai buvo kabinami ant kablių arba guldomi į spintas. Tik apie 1850 m. pradėtos naudoti drabužių pakabos. Tuometinės pakabos darytos iš vielos.

Po Antrojo pasaulinio karo pradėtos gaminti pakabos iš plastiko. Vielinės pakabos taip pat kartais aptraukiamos plastiku. Plastikinės pakabos šiuo metu yra labiausiai paplitusios – jos atkartoja medinių pakabų formą, tačiau yra žymiai pigesnės.

## Išnašos
Politinė kultūra

**Politinė kultūra** – specifinių kognityvinių, vertybinių ir emocinių nuostatų politinės sistemos ir atskirų jos dalių atžvilgiu visuma, taip pat požiūris į save šioje sistemoje. Ypač svarbios nuostatos į bendrą politinės sistemos sąrangą ir organizaciją.

Politinės kultūros atžvilgiu, kalbant apie politinę sistemą, turime galvoje tą sistemą kuri yra žmonių sąmonėje, o ne institucinę jos sąrangą.

Valstybės ar dalies jos gyventojų politinė kultūra gali įgauti įvairias formas, pvz., kai didžiajai daugumai yra priimtina demokratinė politinė tvarka, politinė kultūra apibūdinama kaip "demokratinė", nors ją galima skaidyti ir daugybę potipių.

Pagrindus politinės kultūros empiriniams tyrimams suformavo amerikiečių sociologai G. Almond ir S. Verba savo studijoje "The Civic Culture", parašytoje 1963 m. Joje aprašyta penkių demokratinių visuomenių politinės kultūros empirinė studija, atlikta pagal vieną teorinį modelį ir tyrimo instrumentą. Studijos tikslas buvo susieti demokratijos lygį šiose šalyse su politinės kultūros tipu. Savo išvadose Almond ir Verba parodo, kad tarp šių dviejų kintamųjų egzistuoja neabejotinas ryšys, t. y. demokratinės sistemos stabilumas priklauso nuo politinės kultūros tipo: tose šalyse, kuriose vyrauja tradiciškai susiformavusi aktyvių piliečių politinė kultūra, demokratija yra įgavusi stabilų pobūdį. Tuo tarpu šalyse su vyraujančia pasyvia politine orientacija demokratinio režimo stabilumas yra menkesnis.

Pasak Almond ir Verba ne viso politinės kultūros yra pilnai integruotos ir suderinamos. Tokių sistemų viduje gali egzistuoti daug konfliktų šaltinių: nesuderinamos sampratos, įsitikinimai, kurių laikosi tik vienas kuris visuomenės sluoksnis, taip pat sampratų ir realybės nesutapimai.

Almond ir Verba politinės kultūros sąvoką įvedė norėdami parodyti JAV politinės sistemos pranašumus. Europos politologai Gerhard Lehmbruch ir Arend Lijphart, kurie nagrinėjo Europos šalių politines sistemas, teigė, kad yra politinių sistemų, kurios yra stabilesnės už JAV. G. Lehmbruch nagrinėjo Šveicarijos ir Austrijos, o A. Lijphart - Nyderlandų politines sistemas.

Politinė kultūra formuojasi ilgą laiką, su kiekvienu visuomenės gyvenimo laikotarpiu įgydama naujų bruožų, prarasdama ir išsaugodama senuosius. Nuo politinės ideologijos politinė kultūra skiriasi tuo, kad žmonės gali nesutarti dėl ideologijos (ką turėtų daryti vyriausybė), tačiau turi bendrą politinę kultūrą.

## Išnašos
Kęstutis Trečiokas

**Kęstutis Trečiokas** (g. 1957 m. kovo 3 d. Telšiuose) – Lietuvos ir Telšių rajono savivaldybės politinis bei visuomenės veikėjas.

## Biografija
1975 m. baigė Telšių Žemaitės vidurinę mokyklą, 1982 m. baigė Kauno politechnikos instituto Elektrotechnikos fakultetą, įgijo inžinieriaus elektromechaniko specialybę. 1991 m. baigė Vilniaus universiteto vadybos perkvalifikavimo kursus, įgijo tarptautinių ekonominių santykių ekonomisto specialybę, stažavosi Danijoje, JAV.

1982–1993 m. valstybinio trikotažo gamybos susivienijimo „Mastis“ inžinierius elektrikas, vyr. metrologas, elektros cecho viršininkas, ūkio ir socialinių reikalų direktorius, komercijos direktorius. 1993–1998 m. akcinės bendrovės „Telteksa“ (buvęs valstybinis pirštinių fabrikas) generalinis direktorius, patarėjas ekonomikai.

1998–2000 m. Telšių rajono savivaldybės mero patarėjas verslui, turizmui ir ryšiams su užsieniu, 2000–2003 m. Telšių rajono savivaldybės Strateginio planavimo ir investicijų skyriaus vedėjas, 2003–2011 m. Telšių rajono savivaldybės administracijos direktorius. 2011–2013 m. Regioninės Telšių ligoninės direktoriaus pavaduotojas ekonomikai.

2013–2014 m. ūkio viceministras, 2014–2016 m. – aplinkos ministras.

2017 m. VšĮ „Kauno leidybos ir poligrafijos centras“ darbuotojas. 2017–2019 m. AB „Žemaitijos pienas“ Stebėtojų tarybos pirmininkas, nuo 2019 m. – Plėtros ir investicijų direktorius.

1995–2003 m., 2007 m., 2011 m. (mandato atsisakė) ir nuo 2017 m. Telšių rajono savivaldybės tarybos narys.

1987–1990 m. Lietuvos komunistų partijos narys, 1994 m. Lietuvos centro sąjungos narys, Telšių skyriaus pirmininkas. 2002 m. Liberalų demokratų partijos, 2006 m. partijos Tvarka ir teisingumas (liberalai demokratai) Telšių rajono skyriaus narys, nuo 2016 m. skyriaus pirmininkas.

Sutuoktinė Janina, vaikai Darius, Martynas .

## Šaltiniai

|-
Valdemaras Ramšas

**Valdemaras Ramšas** (g. 1969 m. gegužės 3 d. Nevarėnai, Telšių rajonas) – Lietuvos ir Telšių rajono savivaldybės politinis bei visuomenės veikėjas.

## Biografija
2004 m. baigė Lietuvos žemės ūkio universitetą, inžinierius energetikas.

2004–2008 m. Telšių miesto seniūnijos seniūnas. 2008–2011 m. Telšių rajono savivaldybės meras. Nuo 2011 m. UAB „Ekspertika“ direktorius komercijai.

2007 m. (dėl užimamų seniūno pareigų mandato buvo atsisakęs) ir 2008–2017 m. Telšių rajono savivaldybės tarybos narys.

2002 m. Liberalų demokratų partijos, 2006 m. partijos Tvarka ir teisingumas (liberalai demokratai) Telšių rajono skyriaus narys.

Sutuoktinė Rūta, vaikai Paulius, Jurgita.

## Šaltiniai
Mars Reconnaissance Orbiter

**Mars Reconnaissance Orbiter (MRO)** – NASA universalus dirbtinis Marso palydovas, skirtas Marsui tyrinėti iš orbitos. Šis palydovas kainavo 720 milijonų dolerių ir jį sukonstravo kompanija „Lockheed Martin“. „MRO“ buvo paleistas 2005 m. rugpjūčio 12 d., 2006 m. kovo 10 d. pasiekė Marso planetą, o visus tyrimus pradėjo 2006 m. lapkritį.

„MRO“ turi daugybę tyrimams skirtų instrumentų - kamerų, spektrometrų, radarų, skirtų sausumos dariniams, stratigrafijai, mineralams ir ledui tirti. „MRO“ kloja kelią ateities misijoms į Marsą, ieškodamas tinkamų vietų aparatų nusileidimams, tikrina oro sąlygas ir bando naują telekomunikacijos sistemą. „MRO“ naujoji telekomunikacijos sistema leis jam perduoti daugiau informacijos, negu visi tarpplanetiniai aparatai perdavė kartu sudėjus. 

„MRO“ prisijungė prie dabar Marse dirbančių palydovų ir marsaeigių „Mars Express“, „2001 Mars Odyssey“, „Spirit“ ir „Opportunity“.

## Išnašos
Užvarniai

**Užvarniai** – kaimas Tauragės rajono savivaldybėje, 7 km iki Gaurės. Kaime stovėjo koplytstulpis su ornamentuotu kryželiu (aut. Pašaltuonio dvaro kalvis J. Stepaitis) ir Jėzaus Krikšto skulptūrine grupe, statytas 1928 m., skirtas Lietuvos nepriklausomybės 10-mečiui. Vėliau skulptūrinę grupę perėmė Gaurės muziejus.

## Istorija

Jog Užvarniuose gyventa nuo senų laikų, liudija kapinės ir kapinynas. Kuriantis kaimui, ūkininkai pirko žemę iš Kričkovo dvaro ir apsigyveno už Varnio upelio (iš jo kilo kaimo vardas). Čia stovėjusi Cigelnės plytinė.

Prie Užvarnių prijungtas Padvarių kaimas. 1912 m. kaimas išskirstytas į vienkiemius. 1920 m. prie Šaltuonos ir Šešuvies upių santakos dirbant žemės darbus rasti 5 ietigaliai (perduoti į Kauno karo muziejų), taip pat aptikta įmovinių kirvių, antkaklių kūginiais galais. 1964 m. iš čia į Gaurės muziejų pateko juostinė III–IV a. apyrankė. 1982 m. vykdyti archeologiniai kasinėjimai, ištirtas 45 m² plotas, bet tikslios kapinyno vietos nerasta.

## Gyventojai

## Šaltiniai
Cheneral San Martino valstybinis universitetas

**Cheneral San Martino valstybinis universitetas** () – universitetas Argentinoje, Buenos Airių priemiestyje Cheneral San Martine (kai kurie padaliniai yra Buenos Airėse). Įkurtas 1992 m.

## Nuorodos
*Oficiali svetainė
Buenos Airių universitetas

**Buenos Airių universitetas** () – didžiausias Argentinos universitetas, įsikūręs Buenos Airėse, daugiausia Montserato kvartale. Universitetą sudaro 13 fakultetų, 6 ligoninės, 10 muziejų ir 3 aukštosios mokyklos (Nacionalinė Buenos Airių kolegija, Carlos Pellegrini aukštoji verslo mokykla ir Viduriniojo lavinimo laisvasis institutas.)

Nepaisant savo dydžio, Buenos Airių universitetas neturi centrinių rūmų.

## Fakultetai
* Bazinio mokymo ciklas (čia mokosi visi pirmus metus po įstojimo)
* Psichologijos fakultetas
* Inžinerijos fakultetas
* Odontologijos fakultetas
* Farmacijos ir biochemijos fakultetas
* Filosofijos ir literatūros fakultetas
* Teisės fakultetas
* Medicinos fakultetas
* Socialinių mokslų fakultetas
* Veterinarijos fakultetas
* Agronomijos fakultetas
* Ekonomikos mokslų fakultetas
* Tiksliųjų ir gamtos mokslų fakultetas
* Architektūros, dizaino ir urbanizmo fakultetas

## Žymiausi studentai

* Julio Cortázar – rašytojas
* Che Guevara – revoliucionierius
* Jose Luis Murature – teisininkas, ministras
* Carlos Saavedra Lamas – akademikas, politikas, Nobelio taikos premijos laureatas
* Bernardo Houssay – psichologas, Nobelio medicinos premijos laureatas
* Luis Federico Leloir – biochemikas, Nobelio chemijos premijos laureatas
* Adolfo Pérez Esquivel – Nobelio taikos premijos laureatas
* César Milstein – Nobelio medicinos premijos laureatas

## Nuorodos
* Oficiali svetainė


File:Buenos Aires - Recoleta - Facultad de Derecho.jpg
File:Fachada Facultad de Ciencias Económicas UBA (2).jpg
File:Palace Hotel (Facultad de Filosofía y Letras, desde Alem).jpg
File:Ffyb - uba.jpg
File:Plaza Houssay Av Córdoba Facultad Medicina.jpg
File:Facultad de Ingenieria (UBA).jpg
Nacionalinis technologijų universitetas

**Nacionalinis technologijų universitetas** () – universitetas Argentinos sostinėje Buenos Airėse (centrinė būstinė). Specializuojasi tiksliuosiuose ir inžineriniuose moksluose. Tai vienintelis šalyje tokio tipo universitetas. Jo fakultetai ir padaliniai išsidėstę po visą šalį.

## Padaliniai
* Aveljanedos regioninis fakultetas
* Baija Blankos regioninis fakultetas
* Buenos Airių regioninis fakultetas
* Konsepsjon del Urugvajaus regioninis fakultetas
* Kordobos regioninis fakultetas
* Deltos regioninis fakultetas
* Cheneral Pačeko regioninis fakultetas
* Aedo regioninis fakultetas
* La Platos regioninis fakultetas
* Mendosos regioninis fakultetas
* Paranos regioninis fakultetas
* Rafaelos regioninis fakultetas
* Resistensijos regioninis fakultetas
* Rio Grandės regioninis fakultetas
* Rosarijo regioninis fakultetas
* San Fransisko regioninis fakultetas
* San Nikolaso regioninis fakultetas
* San Rafaelio regioninis fakultetas
* Santa Fė regioninis fakultetas
* Tukumano regioninis fakultetas
* Venado Tuerto regioninis fakultetas
* Vilja Marijos regioninis fakultetas
* Čiubuto akademija
* Konkordijos akademija
* Konfluensijos akademija
* La Riochos akademija
* Rekonkistos akademija
* Rio Galjegoso akademija
* Trenke Laukeno akademija

## Nuorodos
* Oficiali svetainė
Liutkaičiai

**Liutkaičiai** – kaimas Tauragės rajono savivaldybėje, 2 km į pietryčius nuo Kunigiškių. Kaimo apylinkėse yra treji dotai, statyti tarybinių karių 1940 metais.

## Istorija

Kaimas įkurtas išdalinus buvusio Gaurės dvaro palivarko žemes 1921 m.

## Gyventojai

## Šaltiniai
Milaičiai

**Milaičiai** – kaimas Tauragės rajono savivaldybėje, 3 km į pietvakarius nuo Baltrušaičių. Milaičiuose yra Lietuvos nepriklausomybės 10-mečiui skirtas paminklas, taip pat yra privati pirtis.

## Gyventojai

## Šaltiniai
Buenos Airių technologijų institutas

**Buenos Airių technologijų institutas** () – institutas Argentinos sostinėje Buenos Airėse. Specializuojasi daugiausia informacinių technologijų ir inžinerijos srityse.

Pagrindinės specialybės: chemijos inžinerija, naftos inžinerija, elektronikos inžinerija, pramonės inžinerija, mechanikos inžinerija, jūrinė inžinerija, programų inžinerija ir kt.

## Nuorodos
* Oficiali svetainė
Zuikiškiai (Tauragė)

**Zuikiškiai** – kaimas Tauragės rajono savivaldybėje, 6 km iki Gaurės.

## Etimologija

Pavadinimas kilęs nuo to, kad čia būta daug zuikių.

## Istorija

Kaimas įsikūrė padalinus Kričkovo dvaro žemes. 1931 m. įkurta Zuikiškių pradinė mokykla.

## Gyventojai

## Šaltiniai
Stirbaičiai (Gaurė)

**Stirbaičiai** – kaimas Tauragės rajono savivaldybėje, 5 km iki Gaurės. Kaimas yra šalia Dargaičių, tarp šių kaimų rastas IV–VI a. senkapis, vadinamas Kapų kalnu. Aptikta žalvarinių dirbinių – dėželinė antkaklė, lankinė segė, juostinė apyrankė.

## Gyventojai

## Šaltiniai
Argentinos katalikiškasis universitetas

**Argentinos katalikiškasis universitetas** () – universitetas Argentinoje, įsikūręs keliuose miestuose. Pagrindinė būstinė Buenos Airėse, padaliniai Paranoje, Rosarijuje ir Mendosoje.

## Fakultetai
* Buenos Airės 
** Socialinių ir ekonomikos mokslų fakultetas
** Teisės fakultetas
** Politikos ir tarptautinių santykių fakultetas
** Menų ir muzikos fakultetas
** Inžinerijos fakultetas
** Filosofijos ir literatūros fakultetas
** Psichologijos ir edukacijos fakultetas
** Agrarinių mokslų fakultetas
** Teologijos fakultetas
** Kanoninės teisės fakultetas
** Medicinos fakultetas
** Socialinių santykių fakultetas
* Parana
** Humanitarinių mokslų fakultetas
** Teisės fakultetas
** Politikos ir tarptautinių santykių fakultetas
* Rosarijas
** Teisės ir socialinių mokslų fakultetas
** Ekonomikos fakultetas
** Chemijos ir inžinerijos fakultetas
* Mendosa
** Ekonomikos fakultetas
** Humanitarinių mokslų fakultetas

## Nuorodos
* Oficiali svetainė
Kino universitetas

**Kino universitetas** () – privatus universitetas, esantis Argentinos sostinėje Buenos Airėse. Specializuojasi audiovizualinių disciplinų srityje. Įkurtas 1991 m. Manuel Antín.

## Fakultetai
* Kinematografijos fakultetas
* Komunikacijos mokslų fakultetas

## Išnašos

## Nuorodos
* Oficiali svetainė
Užvėjai

**Užvėjai** – kaimas Tauragės rajono savivaldybėje, 5 km iki Baltrušaičių. Šalia kaimo teka Šešuvis.

## Gyventojai

### Žymūs žmonės
* Užvėjuose 1940 m. kovo 30 d. gimė statybinių medžiagų technologas, technologijos mokslų daktaras, profesorius Albinas Gailius.

## Šaltiniai
Belgrano universitetas

**Belgrano universitetas** () – privatus universitetas, įsikūręs Argentinos sostinėje Buenos Airėse, Belgrano kvartale. Įkurtas 1964 m.

## Fakultetai
* Architektūros ir urbanizmo fakultetas
* Agrarinių mokslų fakultetas
* Medicinos mokslų fakultetas
* Ekonomikos fakultetas
* Tiksliųjų ir gamtos mokslų fakultetas
* Teisės ir socialinių mokslų fakultetas
* Humanitarinių mokslų fakultetas
* Informacinių technologijų fakultetas
* Inžinerijos fakultetas
* Kalbų ir užsienio studijų fakultetas

## Nuorodos
* Oficiali svetainė
Latvijos rajonai

**Latvija** nuo 1968 m. sausio 1 d. iki 2009 m. liepos 1 d. buvo skirstoma į 26 rajonus (skliausteliuose nurodomi centrai) ir 7 miestus:

# Aizkrauklės rajonas (Aizkrauklė)
# Alūksnės rajonas (Alūksnė)
# Balvų rajonas (Balvai)
# Bauskės rajonas (Bauskė)
# Cėsių rajonas (Cėsys)
# Daugpilio rajonas (Daugpilis)
# Daugpilis
# Duobelės rajonas (Duobelė)
# Gulbenės rajonas (Gulbenė)
# Jėkabpilio rajonas (Jėkabpilis)
# Jelgavos rajonas (Jelgava)
# Jelgava
# Jūrmala
# Kraslavos rajonas (Kraslava)
# Kuldygos rajonas (Kuldyga)
# Liepojos rajonas (Liepoja)
# Liepoja
# Limbažių rajonas (Limbažiai)
# Ludzos rajonas (Ludza)
# Maduonos rajonas (Maduona)
# Uogrės rajonas (Uogrė)
# Preilių rajonas (Preiliai)
# Rėzeknės rajonas (Rėzeknė)
# Rėzeknė
# Rygos rajonas (Ryga)
# Ryga
# Saldaus rajonas (Saldus)
# Talsų rajonas (Talsai)
# Tukumo rajonas (Tukumas)
# Valkos rajonas (Valka)
# Valmieros rajonas (Valmiera)
# Ventspilio rajonas (Ventspilis)
# Ventspilis


## Nuorodos
Edenas

**Èdenas** ( – sodas; ; ) – Biblijoje aprašyta vieta, kurioje Dievas apgyvendino pirmuosius žmones Adomą bei Ievą ir iš kurio už nepaklusnumą išvarė.

Vaizduojamas kaip sodas, kuriame teka upės, auga gyvybės, gėrio ir blogio pažinimo medžiai. Dievas uždraudė valgyti pažinimo medžio vaisius, bet gyvatė sugundė žmones ir jie buvo ištremti.

Edene kelią prie gyvybės medžio saugo cherubinas su ugnies kalaviju.

Edenas apibrėžtas Pradžios knygoje Senajame Testamente kaip sodas, plytintis į rytus nuo Izraelio, toje vietoje, kurią užlieja upė, išsišakojusi į keturias upes: Pisoną, Tigrą, Eufratą ir Gehoną.

Nuo ankstyvosios krikščionybės laikų Edenas pradėtas tapatinti su rojumi.

## Judaizmas
Judaizme – teisiųjų amžinojo gyvenimo po mirties vieta.

## Nuorodos
Antrasis pasakojimas apie kūrimą
Kvedlinburgas

**Kvedlinburgas** () – miestas Vokietijoje Harco kalnų masyvo papėdėje, prie Bodės upės (Zalės intakas), Saksonijos-Anhalto žemėje, į pietvakarius nuo Magdeburgo. 1994 m. Kvedlinburgas buvo įtrauktas į UNESCO Pasaulio paveldo sąrašą.

## Istorija
Pirmą kartą Kvedlinburgo vardas minimas 922 m. karaliaus Henriko I pasirašytame akte. Po Henriko I mirties jo žmona Matilda 936 m. įkūrė Šv. Servacijaus moterų vienuolyną, kuriame 1008-1030 m. buvo surašyti Kvedlinburgo analai. Juose pirmą kartą paminėtas Lietuvos vardas. Aplink vienuolyną išsiplėtė gyvenvietė. 994 m. karalius Otonas III Kvedlinburgui suteikė miesto teises. X a. – XI a. Kvedlinburgas buvo svarbus kultūrinis centras, 1384 įstojo į Žemutinės Saksonijos miestų sąjungą, 1426-1477 m. buvo Hanzos narys. 1539 m. miesto gyventojai priėmė liuteronybę.

## Architektūra

Išliko viduramžių miesto sienų ir medinių namų fragmentų. Bažnyčios:
* Romaninė Šv. Servacijaus bažnyčia, statyta 1070-1129 m., IX a. Karolingų kripta, apie 1320 m. statytas gotikinis choras, portalas
* Šv. Viperto bažnyčia, statyta XII a.
* gotikinė Šv. Egidijaus bažnyčia, statyta 1179 m.
* Šv. Mykolo bažnyčia, statyta apie 1200 m.
* vėlyvosios gotikos Šv. Blažiejaus bažnyčia, statyta 1231 m., 1715 m. renovuota
* Šv. Benedikto bažnyčia, statyta 1233 m. – romaninis portalas, barokinė vidaus įranga
* Šv. Matildos bažnyčia, statyta 1855 m., architektas Šmidtas.
Kiti pastatai:
* Ant kalvos – trijų flygelių pilis, statyta XVI a.-XVII a., dab. muziejus, su Šv. Servacijaus bažnyčia ir viduramžių miesto fragmentais. Pasaulio paveldo paminklas nuo 1994 m.
* Rotušė statyta 1310 m., renesansinis portalas, įrengtas 1619 m., 1900 m. renovuota, su iškilmių sale (atstatyta 1869 m.)
* Renesansiniai Hagenų šeimos namai (1564 m.)
* vaistinė (1615 m.)
* Miesto tarybos būstinė (1690 m.)
* Salfeldtų rūmai, statyti 1737 m., dab. kultūrinė įstaiga.
* XVI a. – XVIII a. fachverkiniai namai.

## Pramonė
Mieste išplėtota farmacijos, metalo ir medienos apdirbimo, popieriaus gamybos pramonė. Veikia kelios statybos įmonės, kurios atlieka ir pastatų konservavimo bei restauravimo darbus.

## Nuorodos
* Oficialus miesto puslapis
Alfreda Tamoševičienė

**Alfreda Tamoševičienė** (g. 1949 m. balandžio 28 d. Telšiuose) – Lietuvos ir Telšių rajono savivaldybės politinė bei visuomenės veikėja.

## Biografija

1971 m. baigė Vilniaus konservatorijos smuiko specialybę, 1976 m. baigė Lietuvos valstybinę konservatoriją, muzikos mokytoja, 2005 m. baigė Žemaitijos kolegijos Muzikos pedagogikos fakulteto neakivaizdines intensyvias studijas, muzikos mokytoja.

1972–1973 m. Telšių vaikų muzikos mokyklos smuiko mokytoja, 1973–1992 m. muzikos mokyklos direktoriaus pavaduotoja, 1992–1995 m. muzikos mokyklos smuiko mokytoja, 1995–1997 m. Telšių rajono savivaldybės mero pavaduotoja, 1997 m. merė, 1997–2000 m. Telšių rajono savivaldybės mero patarėja kultūrai, nuo 2000 m. Telšių muzikos mokyklos smuiko specialybės vyr. mokytoja.

1993 m. Tėvynės sąjungos Telšių rajono skyriaus narė, 1994–1997 m. skyriaus pirmininkė, 1997–2000 m. pirmininko pavaduotoja, 2000–2004 m. skyriaus sekretorė, 2004–2008 m. skyriaus pirmininkė.

1995–1997 m., 1997–2000 m., 2000–2003 m., 2003–2007 m., 2007–2011 m. ir nuo 2011 m. Telšių rajono savivaldybės tarybos narė.

Sausio 13-osios brolijos, Tremtinių, politinių kalinių bendrijos, „Caritas“ organizacijos, mokyklos profsąjungos ir mokyklos tarybos, Telšių kultūros centro tarybos narė. Našlė, vaikai Rokas, Eglė.

## Šaltiniai
Alma Vitkienė

**Alma Vitkienė** (1949 m. gruodžio 1 d. Telšiuose – 2025 m. liepos 9 d.) – gydytoja, Lietuvos ir Telšių rajono savivaldybės politinė bei visuomenės veikėja.

## Biografija
1967 m. baigė vidurinę mokyklą, 1973 m. baigė Vilniaus universitetą, gydytoja.

1973 m. Telšių internatinės mokyklos gydytoja, 1976 m. Telšių centrinės rajono ligoninės poliklinikos gydytoja oftalmologė, 1992–1997 m. Telšių rajono centrinės ligoninės vyriausiojo gydytojo pavaduotoja gydymo reikalams, 1997–2018 m. Telšių apskrities ligoninės direktorė.

Tėvynės sąjungos Telšių rajono skyriaus narė.

1995–1997 m., 1997–2000 m., 2000–2003 m., 2003–2007 m. ir 2007–2010 m. Telšių rajono savivaldybės tarybos narė.

Moterų forumo valdybos narė. Sutuoktinis Stanislavas, vaikai Dovilė, Monika.

## Šaltiniai

## Nuorodos
* 2008 m. Lietuvos Respublikos Seimo rinkimai
* 2008 m. Lietuvos Respublikos Seimo rinkimai – Tėvynės sąjunga – Lietuvos krikščionys demokratai – Iškelti kandidatai
Petras Kuizinas

**Petras Kuizinas** (g. 1960 m. gegužės 25 d. Užventyje, Kelmės rajonas) – Lietuvos ir Telšių rajono savivaldybės politinis bei visuomenės veikėjas.

## Biografija
1982 m. baigė Šiaulių pedagoginį institutą, įgijo pradinių klasių ir kūno kultūros mokytojo specialybę.

1992–2007 m. Telšių rajono Upynos pagrindinės mokyklos direktorius, 2007–2011 m. draudimo kompanijos „PZU Lietuva“ Telšių skyriaus direktorius.

Nuo 2007 m. Telšių rajono savivaldybės tarybos narys. 2007–2011 m. Kontrolės komiteto pirmininkas.

2011–2015 m. Telšių rajono savivaldybės mero pavaduotojas, nuo 2015 m. iki 2019 m. balandžio 18 d. – Telšių rajono savivaldybės meras. Nuo 2015 m. liepos pareigas ėjo laikinai, o tų pačių metų lapkritį buvo išrinktas meru tiesioginiuose rinkimuose.

Nuo 2003 m. Darbo partijos Telšių rajono skyriaus narys, Telšių filialo pirmininko pavaduotojas. 2018 m. pranešė paliekantis Darbo partiją, tačiau po savaitės sprendimą pakeitė.

Upynos bendruomenės tarybos narys, Upynos seniūnijos visuomeninės tarybos pirmininkas, Lietuvos mokyklų vadovų asociacijos Telšių skyriaus pirmininkas. Sutuoktinė Virginija, vaikai Laura, Mantas.

## Šaltiniai